૩૨ વર્ષીય સીમાએ હાર્ટનેલ કોલેજ થ્રોઅર્સ કેમ્પસમાં સિઝનના પોતાના સર્વશ્રેષ્ઠ ૬૨.૬૨ મીટર સાથે રિયો ઓલિમ્પિકના ક્વોલિફિકેશન માર્ક ૬૧.૦૦થી વધુ સારું પ્રદર્શન કર્યું. તેણે ૨૦૦૮ના ઓલિમ્પિકની ચેમ્પિયન અમેરિકાની સ્ટેફની બ્રાઉનને પછાડીને સ્પર્ધાનો ગોલ્ડ મેડલ જીતી લીધો. હરિયાણાની થ્રોઅર પોતાના ત્રીજા ઓલિમ્પિકમાં ભાગ લેશે. આ અગાઉ તે ૨૦૦૪ અને ૨૦૧૨ના ઓલિમ્પિકમાં ભારતનું પ્રતિનિધિત્વ કરી ચૂકી છે અને બંને વાર તે ક્વોલિફિકેશન રાઉન્ડમાં જ હારી ગઈ હતી.